ข้อตกลงการประมวลข้อมูลส่วนบุคคล

ข้อตกลงฉบับนี้ทำขึ้น ณ เมื่อวันที่ โดยมีผลบังคับใช้ตั้งแต่วันที่

**ระหว่าง:**

 บริษัท XXXX จดทะเบียนจัดตั้งขึ้นตามกฎหมายของประเทศไทย โดยมีทะเบียนนิติบุคคลเลขที่ XXXXXX และมีสำนักงานตั้งอยู่ XXXXX ซึ่งต่อไปในข้อตกลงฉบับนี้เรียกว่า **“ผู้ควบคุมข้อมูลส่วนบุคคล”** หรือ “XXX” ฝ่ายหนึ่ง กับ

บริษัท        ตั้งอยู่เลขที่ ซึ่งต่อไปในข้อตกลงฉบับนี้เรียกว่า “**ผู้ประมวลผลข้อมูลส่วนบุคคล**” หรือ “บริษัทฯ”

โดยทั้งสองฝ่ายตกลงกันดังต่อไปนี้

1. **วัตถุประสงค์**

XXXXXX ได้ติดต่อและ/หรือ ว่าจ้าง บริษัทฯ เพื่อ  นั้น XXXXXX อาจมีความจำเป็นต้องเปิดเผยข้อมูลส่วนบุคคลที่เกี่ยวข้องกับการดำเนินงานตามเอกสารแนบท้าย 1 ให้แก่บริษัทฯ XXXXXXจึงประสงค์ให้บริษัทฯ เก็บรักษาข้อมูลดังกล่าวตามมาตรฐานความปลอดภัยในระดับเดียวกันโดยให้เป็นไปตามที่กฎหมายกำหนดทั้งในขณะนี้และภายภาคหน้า

1. **ข้อมูลส่วนบุคคล**

“ข้อมูลส่วนบุคคล” หมายถึง ข้อมูลเกี่ยวกับบุคคลซึ่งทำให้สามารถระบุตัวบุคคลนั้นได้ ไม่ว่าทางตรงหรือทางอ้อม แต่ไม่รวมถึงข้อมูลของผู้ถึงแก่กรรมโดยเฉพาะ

1. **การประมวลข้อมูลส่วนบุคคล**

การประมวลผลข้อมูลส่วนบุคคลในข้อตกลงฉบับนี้ หมายถึง การเก็บรวบรวม ใช้ และ/หรือเปิดเผยข้อมูลส่วนบุคคล โดยผู้ประมวลผลข้อมูลส่วนบุคคลตกลงว่าจะประมวลผลข้อมูลส่วนบุคคลตามเงื่อนไขดังนี้

* 1. ประมวลผลข้อมูลส่วนบุคคลตามวัตถุประสงค์ที่ระบุในข้อ 1 เท่านั้น
	2. ห้ามทำการเปิดเผยข้อมูลส่วนบุคคลให้แก่บุคคลภายนอก เว้นแต่จะเป็นการเปิดเผยข้อมูลส่วนบุคคลให้แก่ลูกจ้างหรือพนักงานของผู้ประมวลผลข้อมูลที่เกี่ยวข้องโดยตรงกับการดำเนินงานตามวัตถุประสงค์ในข้อ 1
	3. เก็บรักษาข้อมูลส่วนบุคคลในสถานที่ ระบบ หรือฐานข้อมูลที่มีการจำกัดการเข้าถึงเฉพาะผู้เกี่ยวข้องเท่านั้น
	4. ไม่ทำซ้ำข้อมูลส่วนบุคคลแม้เพียงส่วนหนึ่งส่วนใดหรือทั้งหมด เว้นแต่การทำซ้ำเพื่อการใช้ข้อมูลส่วนบุคคลให้บรรลุวัตถุประสงค์ตามที่กำหนดไว้ในข้อ 1
	5. ผู้ประมวลผลข้อมูลส่วนบุคคลต้องส่งคืนข้อมูลส่วนบุคคล รวมถึงสำเนาของข้อมูล (หากมี) ให้แก่ XXXXXX ภายในระยะเวลา 7 วัน นับตั้งแต่วันที่สัญญาสิ้นสุดลง หรือนับแต่วันที่ XXXXXX มีหนังสือแจ้งอย่างเป็นทางการไปยังผู้ประมวลผลข้อมูลส่วนบุคคลให้ส่งคืนหรือทำลายสำเนาข้อมูลส่วนบุคคล
	6. ทำลายข้อมูลหลังจากบรรลุวัตถุประสงค์ตามข้อ 1 เมื่อหมดระยะเวลาสัญญาที่มีต่อกัน หรือเมื่อXXXXXX มีหนังสือแจ้งอย่างเป็นทางการไปยังผู้ประมวลข้อมูลส่วนบุคคลตามวิธีการที่ XXXXXXกำหนด
	7. หากเกิดการละเมิดข้อมูลส่วนบุคคลจากผู้ประมวลผลข้อมูลส่วนบุคคล ผู้ประมวลผลต้องดำเนินการแจ้งให้ XXXXXX รู้โดยทันทีหรือไม่เกิน 24 ชั่วโมงหลังจากรับทราบเหตุ
	8. หากการกระทำใดของผู้ประมวลผลข้อมูลทำให้เกิดข้อพิพาทหรือความเสียหายแก่ XXXXXX ผู้ประมวลผลข้อมูลส่วนบุคคลต้องรับผิดชอบความเสียหายที่เกิดขึ้นทั้งหมด
	9. ผู้ประมวลผลข้อมูลส่วนบุคคลต้องกำกับดูแลการปฏิบัติหน้าที่ของพนักงาน ลูกจ้าง ตัวแทน และ/หรือผู้รับจ้างของผู้ประมวลผลข้อมูลส่วนบุคคล ให้เป็นไปตามที่ XXXXXX กำหนด และบันทึกกิจกรรมการประมวลผลข้อมูลส่วนบุคคลไว้ตามที่กฎหมายกำหนดทั้งในขณะปัจจุบันและในภายภาคหน้า
	10. กรณีที่ผู้ประมวลผลข้อมูลส่วนบุคคลได้โอนกิจการ รวมกิจการ หรือควบกิจการ หรือดำเนินการอื่น ๆ ในลักษณะที่มีการเปลี่ยนแปลงอำนาจในการดำเนินกิจการของผู้ประมวลผลข้อมูลส่วนบุคคล ผู้ประมวลผลข้อมูลส่วนบุคคลจะต้องแจ้งให้ XXXXXX ทราบทันทีโดยข้อตกลงฉบับนี้ยังคงมีผลผูกพันผู้ประมวลผลข้อมูลส่วนบุคคลและผู้รับโอนสิทธิของผู้ประมวลผลข้อมูลส่วนบุคคลด้วย

 ข้อตกลงฉบับนี้ทำขึ้นเป็นสองฉบับ มีข้อความถูกต้องตรงกัน ทั้งสองฝ่ายได้อ่านและเข้าใจข้อความในข้อตกลงโดยละเอียดแล้ว จึงได้ลงลายมือชื่อพร้อมประทับตรา (ถ้ามี) ไว้เป็นสำคัญ ต่อหน้าพยาน และต่างเก็บรักษาไว้ฝ่ายละหนึ่งฉบับ

|  |
| --- |
| บริษัท XXXX จำกัด (มหาชน) |
| ลงชื่อ ( )ตำแหน่ง พยาน  ( ) |

|  |
| --- |
| บริษัท  |
| ลงชื่อ ( )ตำแหน่ง พยาน  ( ) |

**เอกสารแนบท้าย ๑**

**รายละเอียดการประมวลผลข้อมูลส่วนบุคคล**

รายละเอียดเกี่ยวกับข้อตกลงการประมวลผลข้อมูลส่วนบุคคล:

จัดจ้างที่ปรึกษาสำหรับประเมินความพร้อมในการปฏิบัติตามกฎหมายคุ้มครองข้อมูลส่วนบุคคล

วัตถุประสงค์ของการประมวลผลข้อมูลส่วนบุคคล:

1. สำรวจข้อมูลส่วนบุคคลที่จัดเก็บอยู่ในXXXXXX
2. ประเมินความพร้อมและให้คำแนะนำในการเก็บรักษาข้อมูลส่วนบุคคล

ประเภทข้อมูลส่วนบุคคล

ข้อมูลส่วนบุคคล

1. *ข้อมูลซึ่งระบุถึงตัวตน และช่องทางการติดต่อ ได้แก่ ชื่อ นามสกุล ภาพถ่ายใบหน้า เบอร์โทรศัพท์ อีเมล*
2. *ข้อมูลชีวภาพ เช่น ข้อมูลภาพจำลองใบหน้า ข้อมูลจาลองม่านตา หรือข้อมูลจำลองลายนิ้วมือ*

*ข้อมูลอ่อนไหว*

1. *ข้อมูลชีวภาพ*
2. *ข้อมูลทางการแพทย์*